S'incorpora una relació de les reclamacions que han tingut entrada des del darrer Ple de 19 de març, i que són les reclamacions a les quals els corresponen els números des del 192/2020 fins a la 195/2020, de la seva qualificació i dels tràmits que s'han dut a terme.
Aprovació d'actes de les sessions anteriors.
Es dona per llegida l'acta de les sessió del dia 5 de març de 2020, corresponent a les sessió desena del Ple de 2020.
Proposta de Dictamen 1/2020 sobre la Consulta general sobre accés als comptes de societats mercantils de capital majoritàriament privat que gestionen concessions de serveis públics i el règim jurídic que se'ls aplica.
S'analitza la Proposta de dictamen, elaborada pel senyor Josep Mir, sobre la consulta general que ha adreçat el Consorci Autoritat del Transport Metropolità (ATM), que versa sobre fins a quin punt i en quina mesura concreta les empreses mercantils privades de capital majoritàriament privat que gestionen un servei públic de transport estan subjectes a les obligacions establertes per la legislació de transparència i accés a la informació pública.
La senyora Elisabet Samarra proposa la incorporació d'algunes esmenes de matís sobre el text de la Proposta que el ponent inclourà en el dictamen definitiu.
Proposta de resolució de finalització de la Reclamació 14/2020 per pèrdua d'objecte
La Proposta de resolució, elaborada per la senyora Elisabet Samarra, de finalització de la Reclamació 14/2020 per pèrdua d'objecte, formulada contra l'Ajuntament de Maials, en el marc de la qual es reclama diversa informació reativa a una empresa de gestió de serveis de titularitat de l'Ajuntament, relaciona les actuacions dutes a terme durant la tramitació del procediment des de la Comissió i la informació que ha estat facilitada a la persona reclamant, de manera que la discrepància plantejada s'ha esvaït i correspon finalitzar per pèrdua sobrevinguda de l'objecte de la reclamació.
Proposta de resolució d'inadmissió parcial i finalització per pèrdua parcial de l'objecte de la Reclamació 74/2020
La Proposta de resolució d'inadmissió parcial i finalització per pèrdua parcial de l'objecte de la Reclamació 74/2020, de la qual n'és la ponent la senyora Elisabet Samarra, formulada contra l'Ajuntament de Lladó i relativa l'accés a informació sobre les diverses actuacions de l'Ajuntament en relació amb les obres a una finca confrontant, incorpora els elements destacats de tramitació que s'ha dut a terme durant el procediment de reclamació i que permenten finalitzar per pèrdua sobrevinguda d'una part de l'objecte de la reclamació perquè s'ha facilitat la informació reclamada.
La Proposta preveu també la inadmissió parcial de la reclamació respecte la petició d'actuacions que no tenen empara en l'exercici del dret d'accés, atès que són inadmissibles les sol·licituds d'informació que comprenen la petició d'informes o dictàmens o que formulen consultes jurídiques
Proposta de resolució de finalització de la Reclamació 79/2020 per pèrdua d'objecte
La Proposta de resolució de finalització de la Reclamació 79/2020 per pèrdua d'objecte, de la qual n'és el ponent el senyor Josep Mir, interposada contra l'Ajuntament de Tarragona i l'Empresa de Serveis i Promocions d'Iniciatives Municipals (ESPIMSA), i relativa a l'accés a informació sobre productes falsificats i comissats al Mercat ambulant de Bonavista, recull als antecedents les actuacions dutes a terme durant la tramitació del procediment i la informació que li ha estat facilitada a la persona reclamant, elements que permeten la finalització de la reclamació per pèrdua sobrevinguda del seu objecte.
Proposta de resolució de finalització de la Reclamació 128/2020 per pèrdua d'objecte
La Proposta de resolució de finalització de la Reclamació 128/2020 per pèrdua d'objecte, elaborada pel senyor Josep Mir i formulada contra l'Ajuntament de Montornès del Vallès, en el marc de la qual es reclama accés als informes tècnics d'una empresa que va patir un incendi, recull les actuacions que s'han dut a terme durant la tramitació del procediment de reclamació des de la Comissió i que permeten concloure'l per pèrdua sobrevinguda del seu objecte, atès que la informació reclamada ha estat facilitada a la part reclamant, i s'ha esvaït per tant, la controvèrsia jurídica plantejada.
Proposta de resolució de finalització de la Reclamació 158/2020 per pèrdua d'objecte
La Proposta de finalització de la Reclamació 158/2020 per pèrdua d'objecte, de la qual n'és la ponent la senyora Elisabet Samarra, i que ha estat interposada contra l'Ajuntament de l'Aldea i en el marc de la qual es reclama accés al projecte d'instal·lació i col·locació del nou enllumenat del camp de futbol, recull als antecedents la tramitació de la reclamació i les actuacions que s'han dut a terme des de la Comissió que permeten finalitzar aquesta Reclamació i també les que són objecte del punt vuitè i novè del present ordre del dia, per pèrdua sobrevinguda del seu objecte.
En tots tres procediments ha quedat acreditat que l'Ajuntament ha lliurat a la part reclamant, un grup municipal del Consistori la informació reclamada i aquesta així ho ha confirmat.
L'objecte de la Reclamació 168/2020 és l'accés al registre d'entrada i sortida dels mesos novembre, desembre 2019 i gener 2020 i una còpia dels decrets d'Alcaldia dels mateixos mesos, i el de la Reclamació 169/2020 és l'accés a una còpia dels plans de desplegament de fibra òptica del municipi i també n'ha estat la ponent la senyora Samarra.
Proposta de resolució de finalització de la Reclamació 168/2020 per pèrdua d'objecte
Proposta de resolució de finalització de la Reclamació 169/2020 per pèrdua d'objecte
Proposta de resolució de finalització de la Reclamació 170/2020 per pèrdua d'objecte
La Proposta de resolució de finalització de la Reclamació 170/2020 per pèrdua d'objecte, de la qual n'és la ponent la senyora Elisabet Samarra, formulada contra l'Ajuntament de Pals, i que té per objecte l'accés a informació sobre el nombre d'expedients sancionadors incoats en relació amb els serveis de temporada de les platges de Pals, nombre de sancions fermes i tipus d'infraccions, relaciona els principals elements de la tramitació de la reclamació que acrediten que l'Ajuntament de Pals ha lliurat a la persona reclamant la informació sol·licitada, fet que suposa la pèrdua sobrevinguda de l'objecte de la reclamació i justifica la finalització del procediment per aquesta causa.
Proposta de resolució d'estimació parcial i desestimació parcial de la Reclamació 175/2020
La Proposta de resolució d'estimació parcial i desestimació parcial de la Reclamació 175/2020, elaborada pel senyor Josep Mir, i interposada contra l'Ajuntament de Tarragona i ESPIMSA i relativa a diverses preguntes sobre serveis higiènics al mercat ambulant de Bonavista, recull a la fonamentació jurídica els arguments que duen a l'estimació parcial d'aquesta reclamació, atès que una part de la informació demanada ha de ser accessible malgrat encara no es trobi en un format de document no redactat, sempre que sigui existent i en canvi, és procedent desestimar la resta de la sol·licitud formulada per la persona reclamant perquè la seva naturalesa és la de consulta, inadmissible de conformitat amb l'exercici del dret d'accés, tal i com havia resolt ja l'administració reclamada.
Es considera oportú destacar aquesta resolució al web de la GAIP i esmenar el sentit de la resolució perquè expressi únicament l'estimació parcial de la reclamació.
Proposta de resolució d'inadmissió de la Reclamació 192/2020
La Proposta de resolució d'inadmissió de la Reclamació 192/2020, elaborada pel senyor Josep Mir, interposada contra l'Ajuntament de Terrassa, i que té per objecte demanar la revisión de una resolución administrativa, recull els fonaments jurídics de la inadmissió d'aquesta reclamació, atès que té per objecte una petició d'una actuació administrativa que no té empara en l'exercici del dret d'accés a la informació pública.